CELEX: 62016CN0404
Language: ro
Date: 2016-07-19 00:00:00
Title: Cauza C-404/16: Cerere de decizie preliminară introdusă de Szegedi Közigazgatási és Munkaügyi Bíróság (Ungaria) la 19 iulie 2016 – Lombard Ingatlan Lízing Zrt./Nemzeti Adó- és Vámhivatal Fellebbviteli Igazgatóság

3.10.2016   
            
            
               RO
            
            
               Jurnalul Oficial al Uniunii Europene
            
            
               C 364/9
            
         
      Cerere de decizie preliminară introdusă de Szegedi Közigazgatási és Munkaügyi Bíróság (Ungaria) la 19 iulie 2016 – Lombard Ingatlan Lízing Zrt./Nemzeti Adó- és Vámhivatal Fellebbviteli Igazgatóság
      (Cauza C-404/16)
      (2016/C 364/04)
      Limba de procedură: maghiara
      
         Instanța de trimitere
      
      Szegedi Közigazgatási és Munkaügyi Bíróság
      
         Părțile din procedura principală
      
      
         Reclamantă: Lombard Ingatlan Lízing Zrt.
      
         Pârâtă: Nemzeti Adó- és Vámhivatal Fellebbviteli Igazgatóság
      
         Întrebările preliminare
      
      
                  1)
               
               
                  Noțiunea „refuz”, prevăzută la articolul 90 alineatul (1) din Directiva 2006/112/CE (1) a Consiliului din 28 noiembrie 2006 privind sistemul comun al taxei pe valoarea adăugată (denumită în continuare „Directiva privind TVA-ul”), trebuie interpretată în sensul că include situația în care, în contextul unui contract de leasing financiar închis, locatorul din acest contract (denumit în continuare „locatorul”) nu poate solicita locatarului din acest contract (denumit în continuare „locatarul”) plata ratei de leasing, întrucât respectivul contract a fost reziliat de către locator ca urmare a neîndeplinirii obligației contractuale de către locatar?
               
            
                  2)
               
               
                  În cazul unui răspuns afirmativ, [locatorul] are dreptul, în temeiul articolului 90 alineatul (1) din Directiva privind TVA-ul, să reducă baza de impozitare, inclusiv în situația în care legiuitorul național, utilizând posibilitatea oferită de articolul 90 alineatul (2) din Directiva privind TVA-ul, nu a permis reducerea acesteia în cazul neplății totale sau parțiale?
               
            
         (1)  JO L 347, p. 1, Ediție specială, 09/vol. 3, p. 7